मुखबिरी के शक में नक्सलियों ने दो ग्रामीणों की हत्या कर दी, पुलिस पहुंची मौके पर

राजनांदगांव। यहां के नक्सल प्रभावित खैरागढ़ ब्लाक मुख्यालय में नक्सलियों ने दो ग्रामीणों की हत्या कर दी है। देर रात सूचना मिलने के बाद पुलिस सोमवार को सुबह मौके पर पहुंची। कई बार हत्या की अफवाह फैलाकर नक्सलियों रात में पुलिस को एंबुश में फंसा देते हैं। ऐसे में पुलिस ने एहतियातन सोमवार को सुबह मौके पर जाना मुनासिब समझा।

- एसडीओपी पुष्पेंद्र नायक ने बताया कि खैरागढ़ ब्लॉक मुख्यालय से करीब 10 किमी दूर ग्राम बोरला में रविवार की देर रात नक्सलियों ने दो ग्रामीण चैतराम और राजकुमार की हत्या कर दी है।

- सूचना पर पुलिस की टीम सोमवार को मौके पर पहुंच चुकी है। दोनों की डेड बॉडी को खैरागढ़ लाने की कवायद की जा रही है। प्राथमिक सूचना के आधार पर पता चला है कि नक्सलियों ने मुखबिरी के शक में दोनों की हत्या की है।

- फिलहाल मामले की और जानकारी जुटाई जा रही है।